INWALIDA Paulek Cipa z Ficinusu, pyndziół bimber z apfelmusu. Skuli tyj kapany, sztyjc łaziół naprany. Teroz biere rynta z ZUS-u. Autor: Bernard Śmigała
INWALIDA
TAKI FAL
TAKI FAL Bamber Grucha,z Bujakowa, na przikopie kosiół trowa. Myśloł – trefiół w berga, a tu – gowa cwerga! I tak cwerg prziszoł ło gowa! Autor: Bernard Śmigała
ŚPIOCH
ŚPIOCH Straciół miara Francek z piciym w Dziyń Górnika i usnół przi stole, w szynku u Ecika. Kamraty go łocuciyli, z biydóm do dóm zakludziyli, kaj go nudelkulóm uśpiyła Erika! Autor: Bernard Śmigała
„DOCYNIÓNY” ANIMATOR
„DOCYNIÓNY” ANIMATOR Zrobiół w dóma Trefóń gratis galeryjo, tera mu magistrat „włazi” na pyndzyjo! Tak boroka podliczyli, że mu domiar dowalyli -piyńć „baniek” podatku! To ci kómedyjo! Autor: Bernard Śmigała
SZPASOWNO SZWOCZKA
SZPASOWNO SZWOCZKA Szwoczka ze Wiyrku, niyjako Klara, szyła galotki chopóm na miara. Niyroz pomacała, jak miara im brała. Miała uciechy s tym co niymiara! Autor: Bernard Śmigała
TAKI ÓMFAL
TAKI ÓMFAL Jedyn kóminiorz ze Bykowiny, na Niydźwiedzińcu czysciół kóminy. Łoroz poczuł swónd – dostoł kopszelónt. Lostoł wisieć w kóminie driny! Autor: Bernard Śmigała
Wiosna na Rudzie
Wiosna na Rudzie Już po świyntach jest na Rudzie Rym wiosynny choby w cudzie We kwioteczkach We listeczkach Co powiycie na to ludzie? Mode listki wierzbickowe Krokusiki fest lilowe I śniygotki Ôd Dorotki Wszysko take kolorowe. Cimple skokajōm przi ôknie Dyszcz wiosynny jich niy dropnie Fest świyrgolōm Uszy bolōm? Stary brzim na placu moknie. Trowa […]
Mokwa
Mokwa Ze ôstudom mioł utropa Ech godali : żol nōm chopa Mioł zwadliwo Baba krziwo Goń ta mokwa goń do mopa Barbara Politaj
Łoni!
Łoni! Kleruje łonymu – łona Łon mo w gorku kartoflona Łon, stoł sie blady Łona, łobiecała mu rolady Tuplikuja: łona, to boła łod tego żona. * Dzisioj z rana modo frela Poszła szukać pewno sztela Fest pijano wczoraj boła Szlipry swoje tam stracioła Pewno uciechy – miała tam wiela. * Znołech tak spokojnego karlusa Kerego […]
Ło Chorzowie!
Ło Chorzowie! Bo jo jes chop z Chorzowa Yno do boznow mom gowa Gupoty robia Pierdoły szkrobia Ciongym w doma, ło tym jest mowa. * Pewno frelka z miasta Chorzowa Do miłostek, boła zowdy gotowa Przijmowała panów Z różnych stanów Teroz to gdowa – pani doktorowa. * W chorzowskim parku w naszy „Dolinie” Jeździ kolyjka […]
szl_Latn war_Latn knc_Latn szl_Latn gle_Latn szl_Latn slk_Latn szl_Latn szl_Latn szl_Latn knc_Latn szl_Latn szl_Latn szl_Latn tsn_Latn szl_Latn vec_Latn szl_Latn vec_Latn szl_Latn